**Panthea** on vuonna 1917 ensi-iltansa saanut Allan Dwanin ohjaama yhdysvaltalainen mykkä draamaelokuva, jonka nimiroolissa on Norma Talmadge Panthea Romoffina.

Elokuvan tuotantoyhtiönä toimi Norma Talmadge Film Corporation ja levittäjäyhtiönä Lewis J. Selznick Enterprises. *Panthea* perustuu Monckton Hoffen samannimiseen Broadway-näytelmään *Panthea* (1913), jonka pohjalta Dwan ja Mildred Considine laativat elokuvaan käsikirjoituksen. Elokuva kuvattiin New Yorkin Bronxissa Selectin studioilla ja Manhattanilla Biographin studiolla. Elokuvan tuottivat Talmadge, Dwan ja Joseph Schenck. *Panthea* oli Talmadgen ja elokuvastudio Norma Talmadge Film Corporationin ensimmäinen tuottama elokuva.

*Panthea* sai Yhdysvaltain ensi-iltansa 6. tammikuuta vuonna 1917. Ilmestyessään elokuva oli valtava yleisö- ja arvostelumenestys Yhdysvalloissa että Euroopassa. Erityisesti Talmadge sai roolisuorituksestaan ylistävät arvostelut. *Panthea* julkaistiin uudelleen elokuvateattereissa 2. elokuuta vuonna 1920. *Panthea* esitettiin vuosikymmeniä myöhemmin vuoden 1958 Venetsian elokuvajuhlilla. Elokuvan nykyään oletetaan olevan kadonnut.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Moskovan konservatoriosta valmistunut Panthea Romoff (Norma Talmadge) on loistava nuori venäläinen pianisti, joka avioituu englantilaisen säveltäjä Gerard Mordaunt’n (Earle Foxe) kanssa. Gerald on menettämässä järkensä, koska hän epäonnistuu kirjoittamansa oopperansa tuottamisen. Nähdessään miehensä kärsimykset Panthea uhraa itsensä iäkkäälle paroni de Duisitorille (L. Rogers Lytton) sillä ehdolla, että ooppera tuotetaan. Pian oopperan menestyksen jälkeen Venäjän hallitus pidättää Panthean hänen oletetusta nihilismijuoniin sekaantumisesta, ja hänet karkotetaan Siperiaan. Kun Gerald saa tietää oopperansa menestyksen alkuperän ja sen hinnan, ensiksi hän nousee kapinaan, mutta myöhemmin ymmärtää Panthean toiminnalle motiivin ja seuraa häntä kylmään Siperiaan. Samaan aikaan Gerardin isä Sir Henry Mordaunt (William L. Abingdon) saa tietää heidän ahdingostaan ja käyttää poliittisia suhteitaan saadakseen armahduksen avioparille. Panthea ja Gerald saavat armahduksen, ja he aloittavat uuden elämän Englannissa.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Norma Talmadge  | … |  Panthea Romoff
  |
|  Earle Foxe  | … |  Gerald Mordaunt
  |
|  L. Rogers Lytton  | … |  paroni de Duisitor
  |
|  George Fawcett  | … |  poliisi
  |
|  Murdock MacQuarrie  | … |  poliisi
  |
|  Erich von Stroheim  | … |  luutnantti
  |
|  Norbert Wicki  | … |  Ivan Romoff
  |
|  William L. Abingdon  | … |  Sir Henry Mordaunt
  |
|  Winifred Harris  | … |  Gerardin äiti
  |
|  Eileen Percy  | … |  Gerardin sisar
  |
|  Stafford Windsor  | … |  Percival
  |
|  Richard Rosson  | … |  Pablo Centeno
  |
|  Frank Currier  | … |  tohtori Von Reichstadt
  |

Lähteet
-------

1. 1 2 3 4 5 6  Panthea *silentera.com*. Silentera.com. Viitattu 28.6.2014. (englanniksi)
2. 1 2 3 4 5 6 7 8  PANTHEA (1917) *tcm.com*. TCM.com. Viitattu 28.6.2014. (englanniksi)
3. 1 2  Panthea (1917) *allmovie.com*. Allmovie.com. Viitattu 28.6.2014. (englanniksi)
4. 1 2 3  Lombardi, Frederic. *Allan Dwan and the Rise and Decline of the Hollywood Studios*, 2013. s. 72. Viitattu 28.6.2014.
5. 1 2 3  Norma Talmadge *silentera.com*. Silentera.com. Viitattu 15.6.2014. (englanniksi)
6. ↑  The Silent Collection By Tammy Stone Featuring: Norma Talmadge *things-and-other-stuff.com*. Things-and-other-stuff.com. Viitattu 15.6.2014. (englanniksi)
7. ↑  Woman Disputed: Who was Norma Talmadge, and why aren't more of her films available? by Greta de Groat *stanford.edu*. Stanford.edu. Viitattu 15.6.2014. (englanniksi)
8. 1 2  Lombardi, Frederic. *Allan Dwan and the Rise and Decline of the Hollywood Studios*, 2013. s. 73. Viitattu 28.6.2014.

Aiheesta muualla
----------------

* *Panthea* Internet Movie Databasessa. (englanniksi)
* *Panthea* AllMoviessa. (englanniksi)
* *Panthea* Silent eran sivustolla (englanniksi)
* *Panthea* TCM Movie Databasessa (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Panthea**.